ຕາມຂ່າວCRI:ວັນທີ 20 ມັງກອນນີ້, ກຳປັ່ນສຳຫຼວດວິທະຍາສາດ “ຊ້ຽງຢາງຮຸງ 03”ຂອງຈີນທີ່ກຳລັງດຳເນີນການສຳຫຼວດວິທະຍາສາດຢູ່ເຂດເສດຖະກິດສະເພາະທີ່ທະເລມະຫາສະມຸດອິນເດຍຂອງມຽນມາໄດ້ແຈ້ງວ່າ, ການສຳຫຼວດວິທະຍາສາດເທິງທະເລາຮ່ວມລະຫວ່າງຈີນ-ມຽນມາຄັ້ງນີ້ທີ່ເລີ່ມດຳເນີນແຕ່ວັນທີ 17 ມັງກອນນີ້ໄດ້ຮັບຜົນງານຢ່າງອຸດົມສົມບູນ. ນີ້ແມ່ນຈີນຮ່ວມມືກັບມຽນມາເພື່ອດຳເນີນການສຳຫຼວດທະເລດ້ານສິ່ງແວດລ້ອມສັງລວມຢູ່ເຂດເສດຖະກິດສະເພາະຂອງມຽນມາເປັນຄັ້ງທຳອິດ.
ກອງປະຊຸມຄົບຄະນະເທື່ອທີສອງຂອງຄະນະກຳມະການສູນກາງພັກກອມ
ວັນທີ 19 ມັງກອນນີ້, ພິທີໄຂກິດຈະກຳ “ປີທ່ອງທ່ຽວຈີນ-ສະຫະພາບເອີລົບ” ໄດ້ຈັດຂຶ້ນຢູ່ເວນີສຂອງອີຕາລີ. ທ່ານຫຼີເຄີ້ສຽງ ນາຍົກລັດຖະມົນຕີຈີນກັບທ່ານຢັງ ຄຼາວດ໌ ຢູງເຄີ ປະທານຄະນະກຳມາທິການສະຫະພາບເອີລົບໄດ້ສົ່ງຄຳອວຍພອນໃຫ້ພິທີໄຂດັ່ງກ່າວ.
ຕາມຂ່າວ CRI: ໃນກອງປະຊຸມເປີດເຜີຍຂອງສະພາຄວາມໝັ້ນຄົງສະຫະປະຊາຊາດກ່ຽວກັບການປ້ອງກັນບໍ່ໃຫ້ແຜ່ຂະຫຍາຍອາວຸດນິວເຄລຍທີ່ຈັດຂຶ້ນວັນທີ 18 ມັງກອນນີ້ ທ່ານອູຫາຍຖ່າວ ອຸປະທູດຊົ່ວຄາວຂອງຈີນປະຈຳອົງການສະຫະປະຊາຊາດກ່າວວ່າ, ການປ້ອງກັນບໍ່ໃຫ້ແຜ່ຂະຫຍາຍອາວຸດນິວເຄລຍຕ້ອງຍືດໝັ້ນນະໂຍບາຍພື້ນຖານຄື: ບັນລຸຄວາມໝັ້ນຄົງ, ແລະແກ້ໄຂບັນຫາດ້ວຍສັນຕິວິທີ ແລະທາງການເມືອງຮ່ວມກັນ.
ຕາມຂ່າວ CRI: ວັນທີ 18 ມັງກອນນີ້ ທ່ານຫວງຊີລຽນ ເອກອັກຄະລັດຖະທູດຈີນປະຈຳອາຊຽນຄົນໃໝ່ໄດ້ເດີນທາງໄປຮອດນະຄອນຫຼວງຈາກາຕາຂອງອິນໂດເນເຊຍເພື່ອດຳລົງຕຳແໜ່ງ.
ຕາມຂ່າວ CRI: ວັນທີ 18 ມັງກອນນີ້ ສະຖານທູດຈີນປະຈຳກຳປູເຈຍໄດ້ຈັດພິທີມອບອຸປະກອນຊ່ວຍເຫຼືອໃຫ້ແກ່ລັດຖະບານກຳປູເຈຍຢູ່ທີ່ນະຄອນຫຼວງພະນົມ ເປັນ ເຊິ່ງ ທ່ານຮໍນາມຮົງ ຮອງນາຍົກລັດຖະມົນຕີກຳປູເຈຍ ແລະທ່ານຊົງໂປເອກ ອັກຄະລັດຖະທູດຈີນປະຈຳກຳປູເຈຍໄດ້ເຂົ້າຮ່ວມພິທີແລະກ່າວຄຳເຫັນ.